《水调歌头 壬寅十月二十四日饮少酒径醉，拥案而寝。中夜酒醒，次其韵，作一篇 其四》
宋代·吕渭老

心肝皆锦绣，落笔尽云烟。诗狂酒兴，要骑赤鲤上青天。

织女回车相劳，指点虚无征路，翻动月明船。举手谢同辈，岂复念渔竿。

我平生，心正似，白云闲。衣冠污我，偶逢游戏到人间。

常念孤云高妙，若作辘轳俯仰，谁复食君残。拜尘金谷辈，都是卧崇安。

作者简介：吕渭老（生卒年不详），一作吕滨老，字圣求，嘉兴（今属浙江）人。宣和、靖康年间在朝做过小官，有诗名。南渡后情况不详。赵师岌序其词云：“宣和末，有吕圣求者，以诗名，讽咏中率寓爱君忧国意。”“圣求居嘉兴，名滨老，尝位周行，归老于家。”今存《圣求词》一卷。